b"\n_START_ARTICLE_\nRichters G\xc3\xa5rd\n_START_PARAGRAPH_\nRichters G\xc3\xa5rd er en fredet bindingsv\xc3\xa6rksbygning i Vestergade i K\xc3\xb8ge p\xc3\xa5 Sj\xc3\xa6lland. Bygningen blev opf\xc3\xb8rt i 1644 af handelsmand, Svend Poulsen, hvor den erstattede tre sm\xc3\xa5 huse, der var ejet af Cort Richter som g\xc3\xa5rden fik navn efter. De var alle tre g\xc3\xa5et til ved den store brand i 1633._NEWLINE_Bygningen er et fremtr\xc3\xa6dende eksempel p\xc3\xa5 K\xc3\xb8ge's mange velbevarede borgerlige ren\xc3\xa6ssance byhuse i bindingsv\xc3\xa6rk. Husets store og rige facade rummer et v\xc3\xa6ld af velbevarede og kunstnerisk sikre, _NEWLINE_sk\xc3\xa5rede ornamenter. Fremh\xc3\xa6ves kan bl.a. inskriptionen over indgangen i porten HERREN BEVARE DIN INDGANG OG UDGANG FRA NU OG TIL EVIG TID AMEN 1644._NEWLINE_Ejendommen er fredet og renoveret i samarbejde med Nationalmuseet tilbage i 1918. Ejendommen har huset mange ting gennem tiden krambod, sk\xc3\xa6nkestue, vognmandsforretning, forsikringsselskab, rejsebureau, brugskunst mv. idag ligger der i bygningens nederste etage en \xc3\xb8lstue."